|  |  |
| --- | --- |
| referat  Handicapråd | |
|  | |
| dATO: | 30. april 2019 |
| sTED: | Sakskøbing Danhostel, sakskøbing |
| tIDSPUNKT: | kl. 12.30 |
| DELTAGERE: | |  |  |  |  | | --- | --- | --- | --- | |  | Afbud: |  | Fremmødt SUPpLEANT | | Kenneth Nielsen  (rep. fra DH, formand) |  |  | ---- | | Bent Munch  (repræsentant fra DH) |  |  | ---- | | BIRTHE FRIIS  (repræsentant fra DH) |  |  | ---- | | Laila Groth  (repræsentant fra DH) |  |  | ---- | | bjarne Hansen  (repræsentant fra DH) |  |  | ---- | | Charlotte Wiberg  (TEKNIK & MILJØ) |  |  | ---- | | Pedro Michael  (socialområdet) |  |  | ---- | | torben Jørgensen  (Familie & Forebyggelse) |  |  | SUSAN RASMUSSEN | | MARTIN PEDERSEN  (Byrådsrepræsentant) |  |  | ---- | | Bente lerche-Thomsen  (Byrådsrepræsentant) |  |  | ---- | |
| rEFERENT: | Charlotte Christiansen |

|  |
| --- |
|  |

1. RUNDVISNING OG ORIENTERING OM SAKSKØBING SPORTSCENTER – herunder status på deres byggeprojekt.

Centerleder Janne Hansen bød velkommen. Hun fortalte, at Sakskøbing Sportscenter for 5 år siden havde overtaget Danhostel og Camping med den klausul, at der skulle være plads til 22 pladser i §103; Beskyttet beskæftigelse. Der er p.t. 12-13 borgere i beskyttet beskæftigelse, som er fordelt over alle 3 steder, inkl. udesteder. Borgerne får lov til at lave det, de interesserer sig for og har lyst til at lave. Janne fortæller, at de har et meget nært forhold til de §103-borgere de har og de ved meget om dem. Det er dog vigtigt, at borgerne ved, det er en arbejdsplads ligesom det er vigtigt, at de føler sig som en vigtig del af fællesskabet.

1-2 gange årligt tager de på en heldagstur, hvor alle som har mulighed for det, tager med.

Der er i alt 40 ansatte (inkl. §103) og alle har ens arbejdstøj på, så for udefrakommende kan man ikke se, hvilken form for ansættelse man er i. Ud over souschefen, er der ingen ordinære ansatte med en pædagogisk uddannelse.

På Danhostel er der 96 sengepladser fordelt på 20 værelser, som stort set altid er booket.

Det er en selvejende institution, som ejes af idrætsforeningerne i byen og de har deres egen bestyrelse.

Hallerne, som er fra 1972, skal rives ned, da fundamentet er revnet, gulvet er meget ustabilt med en niveauforskel på ca. 10 cm.

Byrådet godkendte for nogle år siden opførelsen af ny hal til 75 mio. kr. hvoraf de bevilgede 39 mio. kr., så der mangler stadig en del finansiering, som de selv er i gang med at finde.

Tegningerne til den nye hal er dog færdige og den kommer til at være i ét niveau med cafeteriaet som omdrejningspunkt. Alt bliver bygget/lavet med tilgængelighed for øje og 2 af omklædningsrummene bliver særlig handicapvenlige. Når først de går i gang med byggeriet tager det 1½-2 år, før hallen står færdig.

Kenneth opfordrede Janne til at tage til Nykøbing svømmehal for at se deres omklædningsrum med lift, som fungerer meget fint.

Det blev aftalt, at Janne sender tegningerne til Kenneth med henblik på tilgængelighed/ handicapvenlig, så der ikke bliver foretaget fejlbyggeri, som så skal laves om efterfølgende.

1. GODKENDELSE AF DAGSORDEN

Dagsorden godkendt.

1. GODKENDELSE AF REFERAT FRA MØDE D. 25.2.2019.

Referat godkendt.

1. ORIENTERING FRA FORMANDEN OG HANDICAPRÅDETS MEDLEMMER

Kenneth var i Nykøbing Hallen for et par uger siden og kunne konstatere, at der fortsat ikke er indvendigt håndtag / stang på døren til handicaptoilettet. Til gengæld er det blevet lavet på handicaptoilettet på hovedbiblioteket.

Bent – det er fortsat et ønske at få brandinspektøren til at komme til et møde med Handicaprådet for at fortælle om nødudgange i kommunale bygninger. Charlotte tager igen kontakt til brandinspektøren.

Pedro: Lederen af Guldborgsund Handicap, Jørgen Svendsen har opsagt sin stilling med udgangen af maj måned. Han tiltræder en stilling som centerleder i Københavns Kommune.

1. DRØFTELSESPUNKTER

* Nyt fra Folkeoplysningsudvalget v/Bent Munch

Folkeoplysningsudvalget består af 15 medlemmer.

Generelt vedrører møderne ikke meget, der omhandler handicapområdet. Meget af de daglige ting er foreninger, der søger om optagelse og administrationen af disse foreninger. I år er der lavet regler i forhold til at føre tilsyn med foreningerne, og det er drøftet hvor ofte og hvad, der skal føres tilsyn med. Alle foreninger vil dog tilbydes et ”serviceeftersyn” i forhold til at opfylde kravet fra Folkeoplysningsloven.

I februar var der et åbent møde om fremtidens folkeoplysning, og der mødte mange borgere op til mødet. Noget af det, der blev diskuteret var, hvad der kræves for at blive optaget.

Der blev nedsat en arbejdsgruppe, som skal arbejde videre med de forslag, der kom frem på mødet og når de er færdige med dette arbejde, sendes det i høring.

Èt af forslagene var f.eks. at der skal være tilgængelighed i alle bygninger, hvor der er foreningsarbejde.

Den 25.4.2019, var der møde i Folkeoplysningsudvalget, hvor drift- og anlægsønsker for 2020-2023 blev drøftet, og hvor alt, hvad der har med handicaptilgængelighed at gøre, får 1. prioritet.

* Handicaprådets Årsrapport 2018 v/Kenneth Nielsen

Der var ikke yderligere bemærkninger til årsrapporten, som lægges på hjemmesiden.

* 1. Handicaprådets arbejdsform.

Der var en kort drøftelse om receptionen og efterfølgende foredrag som finder sted d. 3.12.2019, hvor Handicapprisen uddeles. Når tiden nærmer sig, skal det aftales, hvem der skal inviteres.

* Synliggørelse af handicaprådet – orientering til pressen/Facebook

1. EVENTUELT.

Birthe: Inden for autismeområdet har vi nogle mennesker, der sidder i almindeligt fængsel, hvilket giver nogle store udfordringer.

Susan: På landsplan er der startet en ny bevægelse af forældre til børn og unge med handicap. De gør allerede nu et meget stort arbejde. Susan sender yderligere materiale ud til Handicaprådet.

* 1. Punkter til næste møde

Intet.